MPG เผย “สมบัติ พานิชชีวะ-สมพงษ์ เผอิญโชค” เข้าซื้อหุ้นเพิ่มทุน PP
MPG เผย "สมบัติ พานิชชีวะ-สมพงษ์ เผอิญโชค" เข้าซื้อหุ้น PP
20 ส.ค. 2558

บริษัท แมงป่อง 1989 จำกัด (มหาชน) หรือ MPG ระบุว่า ตามที่บริษัทได้รับอนุมัติจากที่ประชุมวิสามัญผู้ถือหุ้น ครั้งที่ 2/2558 เมื่อวันที่ 19 มิถุนายน 2558 ให้บริษัทจัดสรรและเสนอขายหุ้นสามัญเพิ่มทุนให้แก่นักลงทุนที่มีลักษณะเฉพาะเจาะจง นั้น
ขณะนี้บริษัทมีความจำเป็นต้องใช้เงินทุนเพื่อขยาย Shop Stardust ซึ่งเป็นธุรกิจหลัก ณ ปัจจุบันของบริษัท และเป็นเงินทุนหมุนเวียนของบริษัท คณะกรรมการบริหารจึงมีมติในวันที่ 19 สิงหาคม 2558 เห็นควรให้จัดสรรหุ้นสามัญเพิ่มทุน (บางส่วน) ให้แก่นักลงทุนเฉพาะเจาะจง (Private Placement) ตามที่ได้รับมอบอำนาจจากที่ประชุมผู้ถือหุ้น
โดยจำนวนนักลงทุนเฉพาะเจาะจงที่ได้รับการจัดสรรมีดังนี้
ลำดับ ชื่อ-สกุล                           จำนวน
1. นายสมบัติ พานิชชีวะ           50,000,000 หุ้น
2. นายสมพงษ์ เผอิญโชค          30,000,000 หุ้น
3. นางปราณี เผอิญโชค           10,000,000 หุ้น
4. นายกู้เกียรติ พัชรนฤมล          5,000,000 หุ้น
5. นางวรรณี ลีลาเวชบุตร          5,000,000 หุ้น
รวมทั้งหมด 100,000,000 หุ้น ทั้งนี้ จำนวนหุ้นเพิ่มทุนคงเหลือ 200,000,000 หุ้น
โดยบริษัทกำหนดวันชำระเงิน วันที่ 21 สิงหาคม 2558 ราคาเสนอขาย บริษัทจะแจ้งให้ทราบภายในวันที่ 21 สิงหาคม 2558 โดยราคาจะเป็นไปตามมติที่ประชุมวิสามัญผู้ถือหุ้นครั้งที่ 2/2558
อนึ่ง นายสมบัติ พานิชชีวะ เป็นนักลงทุนรายใหญ่ที่ถือหุ้นอยู่ในตลาดหลักทรัพย์อยู่หลายตัวด้วยกัน ส่วนนายสมพงษ์ เผอิญโชค เป็นหนึ่งในผู้ถือหุ้นรายใหญ่ของบริษัท ไทยรุ่งยูเนียนคาร์ จำกัด (มหาชน) หรือ TRU ถือหุ้นทั้งหมด 62,232,825 หุ้น คิดเป็น 10.53%